Kull darba l-istess ritwal. Qabel biss tibda ddur biex tara jogħġobhiex xi ħaġa, tmur tiċċekkja jekk hemmx mera f'kull changing room. Inkella, taqbad u toħroġ 'il barra u qatt iktar ma terġa' tmidd saqajha f'dak il-ħanut. Jista' mhux ikollu ħwejjeġ sbieħl Għala biebhal Mingħajr mera fiċ-changing room, m'għandekx ċans li se ġġarrablek imqar ġerżi jew ġakketta. L-ispa ma tmurx, lanqas jekk sħabha jdumu jiffittawha mitt sena. Għalxejn joqogħdu jirrakkuntaw il-ħmerijiet kollha li jkunu qalu jew għamlu, xorta tibqa'ma titħajjarx. U jqarras kemm iqarras wiċċu Steve, il-baħar ma tħosshiex komda jekk ma tkunx liebsa flokk fuq il-malja jew għall-inqas jekk ma jkollhiex xugaman kbir imkebbeb magħha. Ħwejjeġ issikkati qatt ma tilbes. Lanqas dbielet jew ilbiesi qosra. Tiġi taqa' u tqum kemm-il darba s-salesgirls jew anke sħabha jgħidulha: 'Jaħasra, għandek figure bħal dakf'U 'l ħuha l-kbir tibagħtu jsaqqi l-ħass tal-Marsa kull darba li joħroġ b'xi kumment spjaċevoli bħal: 'Illajs, x'naqra ta' liżar funkv faqqajtilna Ilumi' Lit-tobba ma taħmilhomx. Dik li mal-inqas tqaħqiħa jġegħluk tinża' biex taparsi jinviżtawk ma tistax għaliha. Allura tista' tkun marida mejta, imma tippreferi tagħmel tliet ġimgħat f'qiegħ ta' sodda milli tmur tara tabibl Jekk tkun aljenata tagħmel xi ħaġa, u Steve jfettillu jmur ibusha wara għonqha jew fuq spallitha, ma tantx tieħu gost. 58 Leħen il-Malti bdewjoħorġu flimkien —tantinħasdetli saħansitra nfexxettgħajjat u lagħbitlu daqqa ta' ħarta li ħallietu qisu l-iskantat, isaqsi lilu nnifsu x'kien laqtu. Trid toqgħod b'seba' għajnejn magħha xi tgħid fuq l-irġiel u n-nisa. Nofs il-ħbieb ta' Steve bilkemm għadha tkellimhom. Idejjaqha l-mod li għandhom kif iħarsu lejn it-tfajliet u kif jitkellmu dwarhom. Tirvilla meta tisma' kummenti bħal 'Haw' ġisemi' Ċerti films ibikkuha; oħrajn jirrabjawha. Titkexkex tisma' fl-aħbarijiet stejjer ta' tfajliet jew nisa li jkunu għosfru u mbagħad jinstabu mejta, ġisimhom imbagħbas, imtertaq. Taqbel mal-piena tal-mewt f'ċerti każijiet. Kull darba l-istess storja. Kull nhar ta' Ġimgħa. Il-ġlied m'ommha jibda waqt l-ikel. Kull nhar ta' Ġimgħa waranofsinhar, sħabha jmorru l-baħar. U hi tmur il-privat. Trid u ma tridx. Sħana jew le. Avolja xebgħet tgħidilha lil ommha li ħadd minn sħabha ma jmur il-privat waqt il-btajjel tas-sajf. Avolja marret pjuttost tajjeb fl-aħħar eżamijiet. Ma jimpurtahiex lanqas. U wisq inqas ma jimpurtaha lil ommhali das-Sir jagħti ħafna homework, li jafikun vera antipatku, li għandu ħabta jinkorla meta ma tagħmilx kollox eżatt kif jgħid hu. Kull nhar ta' Ġimgħa, sħabha jmorru l-baħar. U hi tmur il-privat. Tista' mhux teqred u tibki u tgħajjat u ssabbat saqajha. Inutli tinqafel fil-kamra tal-banju taparsi għandha wġigħ ta' żaqq. Inutli thedded lil ommha li jekk se tibqa' tibgħatha, se taħrab mid-dar. Dejjem t'ommha tispiċċa tgħaddi. Allura, kull nhar ta' Ġimgħa, iddendel nervi ta' bagħal u geddum jiknes l-art, u b'ċertu sens ta' vendikazzjoni, meta jasal ħin l-ikel, tibqa' tiċċassa lejn il-platt mimli, għajnejha stinati mbullati bid-dmugħ,u lanqas tindenja ruħha tgħolli l-furketta minn postha biex imqar idduq dak li ommha tkun sajret. Xħin fl-erbgħa neqsin kwart bumm, ommha twaqqafha eżatt quddiem il-bieb safrani biż-żebgħa kollha mqarqċa, tħoss saqajha jitqalu bil-mibegħda. Hi u tistenna fuq iż-żewġ tarġiet ta' barra, tibda titlob bil-ħrara li tfiġġ minn xi mkien xi karozza biex ommha ssuq 'l hemm u hi tkun tista' forsi tiżgiċċa wara l-kantuniera qabel ma jinfetaħ il-bieb. Imma, bħas-soltu, it-toroq baħħ dal-ħin u m'hemmx mod kif tiskappaha din tal-privat. Allura, ommha tibqa' wieqfa bil-karozza f'nofs it-triq sakemm jinfetaħ il-bieb u jixref fuq l-għatba għadd 33 LXXXIII 59 s-Sir, b'dik is-soltu daħqa faqmija fuq fommu, u s-soltu tislima b'idu bħal speċi ta''Tħabbilx rasek, Sinjura, neħodlok ħsiebha, tista' tmur moħħok mistrieħ' Reġa' liebes il-flokk suppost-abjad-imma-mdennes tal-ġimgħa l-oħra, u s-soltu xorz aħmar. Il-leħja ma qaxxarhiex. Tħares lejn il-flokk u tħossha se tirremetti. Il-bieb jingħalaq — klikk — warajha. It-tfal l-oħra għadhom ma waslux. Jagħmililha sinjal b'rasu biex tgħaddi fil-kamra ta' ġewwa. Kamra għerja, għajr għal mejda kwadra kollha brix, erba' banketti żlugati u pjanu qadim. Il-pjanu mal-ħajt tal-lemin, faċċata tal-banketta fejn soltu tpoġġi hi. Mal-art ħdejn il- pjanu, telefown griż antik. Għadha qatt ma semgħetu jdoqq. Wisq probabbli ma jaħdimx. għidilha tpoġġi bilqiegħda. L-oħrajn dalwaqt jaslu, tibżax. Subgħajha ggranfati mal-basket. Tpoġġi bilqiegħda. Toħroġ lapes, gomma, u pitazz. Tiftaħ il-pitazz. Tibda taparsi tqalleb fih. Tisma' arloġġ xi mkien itektek. Il-bieb tal-bitħa miftuħ. Lanqas beżqa riħ. Tinstema' tarbija tibki; qattus inewwaħ. Tħoss xi ħaġa bħal sajjetta tiġri ma' ġisimha kollu hekk kif idejh jinżlu jistrieħu fuq spallejha. 'Trid tistaqsini xi ħaġa qabel ma jiġu l-oħrajn2'Tibqa' tħares lejn il-pitazz miftuħ quddiemha. Issa tinstema' ċara s-sekondiera tal-arloġġ ittektek maġenb widintha. L-oħrajn dalwaqt jaslu, tibżax. Abtha għasra. 'Żgur li ma trid tistaqsini xejn7' Terġa' xxengel rasha. Taqbad il-lapes f'idha. Ħalqha xott qisu sponża. Tħoss l-arloġġ kiesaħ jiżżerżaq taħt il-flokk kemxejn issikkat li liebsa. Tixtieq għandha mqar bra taħt il-flokk, imm'ommha ma riditx tixtrilha wieħed l-aħħar darba. 'U ajma, x'tambih bra minn issa2 Tilħaq mhux tilbes bra, bintil' Subgħajh ifittxu. Abtha għasra. L-istonku għoqda. Sħabha qegħdin il-baħar. Tixtieq qiegħda magħhom, tidħaq ma' dak, tgħaddas lill-ieħor. Fuq ħaddejha, nifs sħun jerħi riħa antika ta' sigarretti. Nifs sħun, nifs jinten, jinżel jitqal għal fuq għonqha, imbagħad għal fuq spallitha. Il-leħja tniggeż. Il-leħja tobrox. L-oħrajn dalwaqtjaslu, tibżax. Nifsu f'widintha; qalbha ċuqlajta. Idha mgħaffġa bejn subgħajh. Tixtieq tista' ssakkar kuxxtejha b'xi mod. Ġins2 X'qed tivvinta, dis-sħanal Mela ma tafx x'qed tgħid, binti2 Qed tħoss il-kamra se tibda ddur biha. Issammar għajnejha fuq il-ponta mikula tal-lapes. Maqfula f'dik il-biċċa ponta hemm il-biża; ir-rabja, il-mibegħda kollha ta' tifla ta' tnax-il sena. Xi darba għad nużaha dik il-ponta. Tistħajjilha 60 Leħen il-Malti nieżla ċċarratlu l-ġilda xierfa ta' jdejh, tistħajjel id-demm itir, itebba' l-ħitan, u hi tidħaq qisha l-imxajtna daħqa tfur b'ċertu sens ta' sodisfazzjon. Qed tirtogħod. F'idha l-leminija, il-lapes. Idha x-xellugija mgħaffġa xi mkien wara daharha bejn subgħajh ħabrieka, jagħfsu ħotba sħuna qisha bezzun iebes taħt ix-xorts aħmar irqiq. L-oħrajn dalwaqt jaslu, tibżax. It-telefown jibqa' ma jdoqax. Il-bieb jibqa'ma jinfetaħx. L-oħrajn m'hemmxlijaslu. Il-pjanu sarżlieġa. Barra fil-bitħa, l-urieżaq iċarrtu s-skiet bil-kant iżarżar tagħhom. Iċ-ċurkett tat-tieġ qed iweġġagħha, jagħfas f'laħamha. Lil uliedu tafhom. Imorru l-iskola magħha. Waħda minnhom tamparha. Il-ġimgħa d-dieħla hemm bżonn tara x'tivvinta biex ommha ma tibgħathiex il-privat. Imqar jirnexxilha taħbi ċ-ċavetta tal-karozza biex forsi tasal tikka tard. Il-ġimgħa d-dieħla hemm bżonn ma tinsiex tittempra sew il-lapes. għadd 33 LXXXIII 61